钦定古今图书集成/历象汇编/乾象典/第052卷 > 五车
## 钦定古今图书集成/历象汇编/乾象典/第052卷 > 五车

按《星经》阙。

按：《史记天官书》：西宫咸池曰：“天五潢，五潢，五帝车舍。
火入，旱，金，兵水。水中有三柱，柱不具，兵起。”

〈注〉索隐曰：案《元命苞》曰：“咸池，主五谷。其星五者，各有所职。”咸池言谷生于水，含秀含实，主秋垂，故一名五帝车舍，言以车载谷而贩也。《正义》曰：五车五星，三柱九星，在毕东北，天子三兵车舍也。西北大星曰天库，主太白，秦也。次东北星天狱，主辰燕、赵也。次东曰天仓，主岁；卫、鲁也。次东南曰司空，主镇楚也。次西南曰卿，主荧惑魏也。

按：《汉书天文志》同。

按《晋书天文志》：“五车五星，三柱九星在毕北。五车者，
五帝车舍也，五帝坐也，主天子五兵，一曰主五谷丰
耗。西北大星曰天库，主太白，主秦。次东北星曰狱，主
辰星，主燕赵。次东星曰天仓，主岁星，主鲁卫。次东南
星曰司空，主填星，主楚。次西南星曰卿星，主荧惑，主
魏。三柱一曰三泉。”

按《隋书天文志》：“五车五星，三柱九星，在毕北。三柱，一
曰三泉，一曰休，一曰旗。”

按《宋史天文志》：“五车五星，三柱九星，在毕宿北，五帝
坐也，又五帝之车舍也。主天子兵起，又主五谷丰耗。
一车主蕡麻，一车主麦，一车主豆，一车主黍，一车主
稻米。西北大星曰天库，主太，曰秦分及雍州，主豆。”“东
北一星曰天狱，主辰星，燕赵分及幽冀，主稻。”“东南一
星曰天仓，主岁星，鲁分，徐州、卫分，井州，主麻。”“次东南
一星曰司空，主填星。楚分，荆州，主黍粟。次西南一星
曰卿，主荧惑；魏分，益州，主麦。”《天文录》曰：“太白其神令
尉，辰星其神风伯，岁星其神雨师，荧惑其神丰隆，填
星其神雷公。三柱一曰天渊，一曰天休，一曰天旗。
按《观象玩占》，五车五星，三柱九星，共十四星，在毕东
北，五神之外座也。一曰天仓。西北端一”大星曰天库，
为天将军，主秦；主；太白神曰令尉。次东星曰天狱，主
燕赵；主；辰神曰风伯。次东星曰天仓，主鲁卫；主岁星
神曰雨师。次东南星曰司空，主楚；主；填星神曰雷公。
西南星曰卿，主韩魏；主荧惑神曰丰隆。星有变则各
以所主言之。三柱鼎足而居，一曰休格，一曰旗，一曰
三泉。五车者，天子兵车“舍也；主天子五兵。”郗萌曰：“五
车，一名咸池；一曰五璜，一名重革。”巫咸曰：“五车，天子
水官，主五兵，又主轻车。”石氏曰：“五车，天库星主豆，天
狱星主稻，天仓主麻，司空主黍，卿主麦。”

按《历学会通》：“五车为大臣，边将，五兵、五谷。”